সব গুড়া পাউডার গুলো ভাল করে মিশিয়ে আলাদা পাত্রে রাখুন। ডিমের সাদা অংশ ভাল করে বিট করে ফোম বানান এরপর এতে তেল দিয়ে বিট করুন।তারপর চিনি দিয়ে ভাল করে বিট করুন। চিনি মিশে গেলে এতে এসেন্স দিন। ভাল করে মিক্স করে নিন। এরপর এতে সব গুড়া মশলা মিশিয়ে নিন ভাল করে। ওভেনে ১৬০ ডিগ্রি তে ৪০ মিনিট বেক করুন। কেক হয়ে গেলে সাবধানে নামিয়ে ঠান্ডা করুন। কন্ডেন্সড মিল্ক – ১ কৌটা প্যানে অল্প আঁচে সম্পূর্ণ কন্ডেন্সড মিল্ক নিয়ে ভাল করে জ্বালাতে থাকুন। নাড়তে থাকুন অনবরত। রঙ পরিবর্তন হয়ে ক্যারামেল হলে নামিয়ে নিন। ডিমের সাদা অংশ খুব ভাল করে বিট করুন। ফোম হয়ে এলে এতে গরম চিনির সিরা আস্তে আস্তে দিয়ে বিট করতে থাকুন। ক্রিমের রঙ সাদা হয়ে এলে এতে অল্প অল্প করে বাটার দিয়ে বিট করতে থাকুন দ্রুত। ভ্যানিলা এসেন্স দিন। প্রয়োজনমত গলানো চকলেট দিয়ে চকলেট ক্রিম বানিয়ে নিন। ফ্রিজে আধা ঘন্টা রাখুন। কেক ঠান্ডা হলে কেটে লম্বা চকলেট বারের সাইজে বানিয়ে নিন। উপরে চারপাশে ভাল করে চকলেট ক্রিম দিয়ে বাটার নাইফ দিয়ে সমান করুন। আধা ইঞ্চি মোটা করে উপরে চারকোণা বেড়ার মত বানিয়ে মাঝখানে খাজের মত বানান। ফ্রিজে ২ ঘন্টার মত জমতে দিন। বানিয়ে রাখা ক্যারামেল ঠান্ডা করে এতে ক্রাশ করা বাদাম মিশিয়ে নিন ভাল করে। এরপর কেকের মাঝখানের খাজে দিয়ে দিন। আবারো আধা ঘন্টা জমতে দিন। গলানো চকলেট হাল্কা ঠান্ডা হলে কেকের উপর ঢালতে থাকুন। চারপাশ ভাল করে ঢেকে জমতে দিন অন্তত আধা ঘন্টা। এরপর কেটে পরিবেশন করুন মজাদার চকলেট বার ক্যারামেল কেক।